paragraph_text: 1952. se oženio za Ivonu, hrvatsku novinarku, s kojom je poslije dobio sina Darija.<br> Zorislav je s obitelji 1966. odselio u SR Njemačku, u kojoj je on počeo raditi u struci, a supruga se pored rada u socijalnoj službi angažirala u daljnjem radu u hrv. emigracijskom tisku.<br> Oboje su se pred hrvatsko osamostaljenje i prvih godina neovisnosti Republike Hrvatske angažirali na uspostavi političkih veza s europskim (EEZ) i njemačkim parlamentarcima, širivši i branivši ideju o hrvatskoj samostalnosti, kojoj je Zorislav Dončević posvetio cijeli svoj život.